1. pielikums

Latvijas Nacionālā kultūras centra

2020. gada 25. novembra rīkojumam Nr.1.1-5/85

Profesionālās kvalifikācijas eksāmena programma izglītības programmā „Mūzika” (Skaņu operators)

1. Vispārīgie jautājumi
   1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā.
2. Eksāmena mērķis

Pārbaudīt un novērtēt izglītojamā zināšanas, prasmes un attieksmes noteiktā profesionālajā kvalifikācijā „Mūzika” (Skaņu operators) atbilstoši profesionālās izglītības un profesionālās kvalifikācijas prasībām.

1. Eksāmena adresāts

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. Eksāmena uzbūve

Eksāmens sastāv no trim daļām.

* 1. Teorētiskā daļa.

Profesionālās kvalifikācijas eksāmena teorētiskā daļa tiek organizēta rakstiski. Profesionālās kvalifikācijas eksāmena teorētiskā daļa ir kvalifikācijas darba pamatojums, kas iesniegts rakstveidā, atbilstoši šīs programmas 5. punktā noteiktajām prasībām, un noformēts, atbilstoši „Profesionālās kvalifikācijas eksāmena profesionālās kvalifikācijas darba teorētiskās daļas noformēšanas norādījumi” (Pielikums Nr.1).  
4.2. Praktiskā daļa

Profesionālās kvalifikācijas eksāmena praktisko daļu, atbilstoši 6. punktā noteiktajām prasībām sastāda 3 elementi:

* Izglītojamā ierakstu *portfolio*;
* Praktisks studijas darba uzdevums, ko izglītojamais veic žūrijas klātbūtnē, eksāmena norises dienā;
* Praktisks apskaņošanas uzdevums, ko izglītojamais veic žūrijas klātbūtnē, eksāmena norises dienā.
  1. Prezentācija un pārrunas.

Teorētiskā un praktiskā daļa pārbauda eksaminējamās personas zināšanas, prasmes un attieksmes, kas iegūtas mācību laikā atbilstoši profesijas kvalifikācijas prasībām.

Profesionālās kvalifikācijas eksāmena prezentācija un pārrunas ar žūriju, kura notiek atbilstoši 7. punktā noteiktajam aprakstam.

1. Teorētiskās daļas saturs
   1. Eksāmena teorētiskā daļa sastāv no trim daļām:
      1. **1. daļa** – Izvēlēties paraugskaņdarbus, kas būtu skaniski radnieciski *portfolio* iekļautajām dziesmām. Svarīgi ņemt vērā, ka izglītojamā veikto ierakstu skanējumu vērtē salīdzinot ar paraugskaņdarbiem. Rakstu darba sākumā veikt paraugskaņdarba analīzi par instrumentu tembriem, dziesmas kopējo dinamikas un telpas balansu. Noskaidrot un aprakstīt paraugskaņdarba ieraksta un pēcapstrādes procesu. Izskaidrot, kādēļ izvēlēta tāds paraugskaņdarbs.
      2. **2. daļa –** Apraksts par *portfolio* veidošanas darba gaitu, ieraksta tehnikām, aparatūras izvēli, ieraksta telpu raksturojums, pēcapstrādē izmantoto metožu pamatojums, bildes un ekrānšāviņi no projekta ar aprakstiem.Izglītojamais, lietojot profesionālu terminoloģiju, salīdzina sava *portfolio* tembrālo, telpisko un dinamisko skanējumu ar references dziesmu. Salīdzina instrumentu skanējumus un pamato savu ierakstu tembru paletes izvēli.
      3. **3. daļa –** Kritisks pašvērtējums par paveikto darbu, darbā pieļautās kļūdas un secinājumi.
   2. Teorētiskās daļas pārbaudījuma apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim. Tās saturu veido:
      1. Izvēlēto dziesmu instrumentu ierakstu veidu apraksti un salīdzinājums ar pielietoto ieraksta veidu;
      2. Izvēlēto paraugskaņdarbu apraksts un analīze par instrumentu skanējumu, telpisko, tembrālo un dinamikas balansu, apraksts par iespējamo instrumentu ierakstu veidu, kā dziesma iespējams tapusi;
      3. Skaņdarbu ieraksta apraksts, izmantoto ieraksta metožu pamatojums, aparatūras saraksts un pamatojums, pēcapstrādes darba gaita un pamatojums;
      4. *Portfolio* apraksts, informācija par tajā pārstāvētajiem žanriem un tiem raksturīgajām skaņu niansēm, gan tām, kas veidojušās mūzikas radīšanas un izpildīšanas procesā, gan tām, kas iegūtas skaņu ierakstot un apstrādājot;
      5. Profesionālās kvalifikācijas darba īstenošanas teorētisko izmaksu aprēķins;
      6. Izglītojamā pašnovērtējums un secinājumi par darba procesu, rezultātiem, inovācijām praktiski realizētā kvalifikācijas darba risinājumā;
      7. Izmantotā literatūra un avoti;
      8. Pielikumi, kas atspoguļo darba procesu un risinājumus.
   3. Kvalifikācijas darba pamatojuma apjomam (bez pielikumiem) ir jābūt ne mazākam par 12 lappusēm.
2. Praktiskās daļas saturs
   1. Profesionālās kvalifikācijas eksāmena praktiskā daļa pārbauda audzēkņa prasmes un iemaņas, ko paredz izglītības programmas saturs. Tās norises laiks/ilgums atbilst izglītības programmu prasībām. Tās saturu veido:
      1. profesionālās kvalifikācijas darba projekts;
      2. Kvalifikācijas darba projekts ietver informāciju par autoru un darba tēmu, darba vizuālā un tehniskā risinājuma atspoguļojumu;
   2. Profesionālās kvalifikācijas darba realizācija.
      1. Profesionālās kvalifikācijas eksāmena praktiskā daļa ir kvalifikācijas darba projekts, tā realizācijas materiāls – izglītojamā veiktā ierakstu *portfolio*, kas sastāv no vismaz 5 augstvērtīgi, profesionāli un žanram atbilstoši ierakstītiem skaņdarbiem un jāievēro sekojoši nosacījumi:
         1. jāiekļauj vismaz vienu akadēmiskās mūzikas skaņdarbu, ierakstā piedaloties ne mazāk par trīs instrumentiem (piemēram, stīgu kvartets, klavieru trio).
         2. jāiekļauj vismaz vienu džeza mūzikas skaņdarbu (tai skaitā *jazz fusion, latin),* ierakstā piedaloties vismaz 4 instrumentiem, vienam no tiem obligāti jābūt akustiskam bungu komplektam.
         3. jāiekļauj vismaz vienu populārās mūzikas žanru skaņdarbu (*pop, rock, electronic, hip-hop u.t.t.)*
         4. kopumā *portfolio* jābūt dzirdamiem vismaz pieciem dažādiem instrumentiem, vismaz četriem no instrumentiem jābūt ierakstītiem telpā un vismaz viens instruments jāieraksta, izmantojot stereo ieraksta metodi.
         5. *Portfolio* kopējai hronometrāžai jāsasniedz vismaz 20 minūtes. Ieraksti jāveic VMV telpās, izmantojot uz vietas esošo aparatūru, bet pie vajadzības izglītojamajam ir atļauts papildus izīrēt vai izmantot aparatūru, kas nav skolas īpašums.
      2. Profesionālai kvalifikācijai nepieciešamo prasmju demonstrācija divos praktiskos uzdevumos žūrijas klātbūtnē.
         1. Studijas ieraksta veikšanas un apstrādes prasmju demonstrācijas uzdevums VMV ierakstu studijā, kur izglītojamajam 60 min. laikā ir jāpaveic sekojošais:

* Jāveic viena skaņdarba ieraksts ar dzīviem mūziķiem;
* Jāveic nepieciešamākās apstrādes un redakcijas, lai nodrošinātu t.s. *rough mix* kvalitātes ierakstu digitālā audio formātā;
* Jānodrošina atbilstoši ieraksta apstākļi ieraksta dalībniekiem-mūziķiem (monitorings, iekārtojums, izkārtojums, komunikācija).

**Studijas ieraksta uzdevuma nosacījumi:**

* Mūziķu sastāvs (ne vairāk kā 4 dalībnieku sastāvā) izglītojamajam tiks paziņots tieši pirms uzdevuma veikšanas, izsniedzot *input* listi (instrumentu sarakstu) un ierakstāmā skaņdarba īsu aprakstu (nosaukums, žanrs, formas raksturojums);
* Ieraksts jāveic VMV Studijā;
* Var pieaicināt 1 asistentu no VMV 1. un 2. kursa skaņu operatoru/gaismotāju programmu studentu vidus, pēc savas izvēles;
* Pārbaudījuma laikā studijā atradīsies un procesu novēros žūrija;
* Ierakstam nepieciešamo *backline* aprīkojumu (tai skaitā bungu komplektu) nodrošinās VMV;
* Pārbaudījuma norise tiks ierakstīta video;
* Pārbaudījumā vērtē tikai tehnisko izpildījumu ierobežotajā laikā.
  + - 1. Apskaņošanas prasmju (*Live Sound)* demonstrācijas uzdevums VMV Mazajā zālē, kur izglītojamajam 60 min. laikā ir jāpaveic sekojošais:
* Jāveic skaņas pārbaude (*soundcheck*) ar dzīvu mūziķu sastāvu;
* Sagatavojot visu nepieciešamo viena skaņdarba izpildījumam, kuram jāsākas uzreiz pēc pārbaudījuma laika beigām.

**Materiāltehniskais nodrošinājums apskaņošanas uzdevuma izpildei:**

* FOH sistēma uzstādīta un pieslēgta pultij;
* Grīdas monitoru sistēma pieslēgta pultij;
* *Backline* aprīkojums (tai skaitā bungu komplekts) u.c. tehnika novietota pie skatuves;
* Pieejams ar pulti iepriekš iestatīts planšetdators vai portatīvais dators.

**Apskaņošanas uzdevumu izpildes nosacījumi**

Mūziķu sastāvs (ne vairāk kā 5 dalībnieku sastāvā) eksaminējamiem tiks paziņots tieši pirms uzdevuma veikšanas, izsniedzot instrumentu sarakstu (*input list)* un skatuves izvietojuma shēmu (*stageplot)* un koncertā izpildāmā skaņdarba īsu aprakstu (nosaukums, žanrs, formas raksturojums).

Eksaminējamais skatuves tehnikas sagatavošanai var pieaicināt 2 tehniķus no VMV 1. un 2. kursa skaņu operatoru/gaismotāju programmu studentu vidus, pēc savas izvēles.

Pārbaudījuma norise tiks ierakstīta video.

Eksāmena norisei nepieciešamo aprīkojumu, palīglīdzekļus un telpas nodrošina izglītības iestāde, atbilstoši izglītības programmas specifikai.

1. Profesionālās kvalifikācijas darba prezentācija un pārrunas
   1. Prezentācijā izglītojamais iepazīstina ar darba procesu un rezultātiem. Pamīšus atskaņo sava portfolio skaņdarbus un tiem atbilstošos paraugskaņdarbus. Vērtētāji vērtē skaņdarbu skanējumu, to ieraksta un apstrādes kvalitāti, un salīdzina to ar uzrādīto paraugdziesmu. Prezentācijā izglītojamais pamato savas paraugdziesmas izvēli.
   2. Pārrunās ar žūriju izglītojamais iepazīstina ar portfolio veidošanas procesu un eksāmena praktiskās daļas izpildi. Formulē secinājumus un atbild uz komisijas jautājumiem. Pēc eksāmena komisijas lūguma parāda savu darbu projektus *DAW* (digitālajā audio darbstacijā).
2. Vērtēšanas kārtība
   1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija.
   2. Profesionālās kvalifikācijas darba teorētisko daļu un praktiskās daļas projekta darbu izvērtēšanai profesionālā kvalifikācijas eksāmena komisijai iesniedz elektroniski un iesietā veidā ne vēlāk kā vienu nedēļu pirms eksāmena praktiskās daļas norises datuma.
   3. Profesionālās kvalifikācijas darba praktiskās daļas projekta darbu izvērtē profesionālā kvalifikācijas eksāmena komisija profesionālās kvalifikācijas eksāmena prezentācijas daļas norises laikā.
   4. Profesionālās kvalifikācijas darba teorētisko daļu izvērtē profesionālā kvalifikācijas eksāmena komisija pirms profesionālās kvalifikācijas eksāmena prezentācijas daļas norises.
   5. Pēc profesionālās kvalifikācijas eksāmena norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   6. Kopējais maksimāli iegūstamais punktu skaits 3.profesionālās kvalifikācijas līmenim ir 300 punkti;
   7. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3.profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena kopējais vērtējums sastāv no:
     1. Profesionālās kvalifikācijas eksāmena praktiskās daļas - portfolio vērtējuma – 120 punktiem, kas ir 40% no kopīgā vērtējuma:

|  |  |  |  |  |  |  |  |
| --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | Iegūtie punkti |
| Vāji | | Viduvēji | Labi | | Ļoti labi | Izcili |
| 1. **Instrumentu savstarpējais balanss**. (maksimālais punktu skaits – 40) | | | | | | |  |
| 1–21 | 22–32 | | | 33–34 | 35–38 | 39–40 |
| 1. **Darba kvalitāte salīdzinot ar paraugdziesmu.**  (Tembrālā, dinamiskā un telpiskā līdzība.) (maksimālais punktu skaits – 40) | | | | | | |  |
| 1–21 | 22–32 | | | 33–34 | 35–38 | 39–40 |
| 1. **Darba apjoms un sarežģītības pakāpe**. (maksimālais punktu skaits – 40) | | | | | | |  |
| 1–21 | 22–32 | | | 33–34 | 35–38 | 39–40 |
| *Iegūti punkti kopā:* | | | | | | |  |

* + 1. Profesionālās kvalifikācijas eksāmena praktiskās daļas studijas ieraksta un apstrādes klātienes uzdevuma vērtējuma – 60 punktiem, kas ir 20% no kopīgā vērtējuma:

|  |  |  |  |  |  |  |  |
| --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | Iegūtie punkti |
| Vāji | | Viduvēji | | Labi | Ļoti labi | Izcili |
| 1. **Skaņas plūsmas ķēdes pārzināšana.** (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| 1. **Ieraksta tehnoloģiju atbilstība materiālam.**  (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| 1. **Darba izpildes ātrums, iekļaušanās paredzētajā laikā.**  (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| *Iegūti punkti kopā:* | | | | | | |  |

* + 1. Profesionālās kvalifikācijas eksāmena praktiskās daļas apskaņošanas uzdevuma vērtējuma – 60 punktiem, kas ir 20% no kopīgā vērtējuma:

|  |  |  |  |  |  |  |  |
| --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | Iegūtie punkti |
| Vāji | | Viduvēji | | Labi | Ļoti labi | Izcili |
| * + - 1. **Signāla plūsmas ķēdes pārzināšana.** (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| * + - 1. **Izvēlētās tehnikas un tās pielietojuma atbilstība.**  (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| * + - 1. **FOH miksa balanss telpā** (maksimālais punktu skaits – 20) | | | | | | |  |
| 1–10 | 11–16 | | 17 | | 18–19 | 20 |
| *Iegūti punkti kopā:* | | | | | | |  |

* + 1. Profesionālās kvalifikācijas eksāmena teorētiskās daļas vērtējuma – 40 punktiem, kas ir 20% no kopīgā vērtējuma:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | | | Iegūtie punkti |
| Vāji | | Viduvēji | | Labi | | Ļoti labi | | Izcili |
| 1. **Paraugdziesmas analīze un tās tehniskais apraksts, salīdzinājums ar *portfolio* dziesmām, profesionālās terminoloģijas pielietojums.** (maksimālais punktu skaits – 20) | | | | | | | | |  |
| 1–10 | 11–16 | | 17 | | 18–19 | | 20 | |
| 1. **Izmantoto metožu un aparatūras apraksts, kritiskā pašvērtējuma atbilstība paveiktajam darbam, darba noformējums.** (maksimālais punktu skaits – 20) | | | | | | | | |  |
| 1–10 | 11–16 | | 17 | | 18–19 | | 20 | |
| *Iegūti punkti kopā:* | | | | | | | | |  |

* + 1. Profesionālās kvalifikācijas eksāmena praktiskās daļas – prezentācijas vērtējuma– 20 punktiem, kas ir 5% no kopīgā vērtējuma:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | | | Iegūtie punkti |
| Vāji | | Viduvēji | Labi | | Ļoti labi | | Izcili | |
| 1. ***Portfolio* prezentācija, prasme sniegt atbildes uz jautājumiem.** (maksimālais punktu skaits – 20) | | | | | | | | |  |
| 1–10 | 11–16 | | | 17 | | 18–19 | | 20 |
| *Iegūti punkti kopā:* | | | | | | | | |  |

**PIELIKUMS NR.1**

**Profesionālās kvalifikācijas eksāmena profesionālās kvalifikācijas darba**

**teorētiskās daļas noformēšanas norādījumi**

**izglītības programmā “Mūzika” (Skaņu operators)**

1. Vispārīgās prasības
   1. Darbu noformē datorsalikumā uz A4 formāta papīra lapām, kuras apdrukā no vienas puses.
   2. Lapu skaitīšanu sāk ar titullapu, taču uz titullapas numuru neraksta. Darbu aizstāvēšanai iesniedz iesietu.
2. Profesionālās kvalifikācijas darba teorētiskās daļas struktūra
   1. Titullapa, kurā jānorāda:
      1. Darba nosaukums;
      2. Autora Vārds, Uzvārds;
      3. Izglītības iestāde un izglītības programma;
      4. Iegūstamā kvalifikācija;
      5. Darba vadītāja Vārds, Uzvārds;
      6. Darba izveides vieta un laiks.
3. Satura rādītājs.

Satura rādītājā iekļauj visu nodaļu un apakšnodaļu nosaukumus to numerācijas secībā un norāda atbilstošās lappuses numuru.

1. Ievads.

Ievadā apraksta un analizē izvēlēto albūma skanējumu un žanra specifiku, formulē darba mērķi un uzdevumus.

1. Nodaļas.

Nodaļas veido profesionālās kvalifikācijas eksāmena teorētiskās daļas pamatdaļu, tajās ietvertas:

* 1. Izvēlētās paraugdziesmas izpēte un analīze, kas pamato kvalifikācijas darba skanējumu;
  2. Raksturot paraugdziesmas tembru, kopējo dinamikas un telpas balansu. Aprakstīt atrasto infromāciju par paraugdziesmas tapšanas gaitu;
  3. Profesionālās kvalifikācijas darba gaitas apraksts, ieraksta aparatūras izvēle, pēcapstrādē izmantoto metožu pamatojums, bildes un ekrānšāviņi no projekta;
  4. Albūma skanējuma salīdzinājums ar paraugdziesmu;
  5. Darba īstenošanas reālās vai teorētiskās izmaksas.

1. Secinājumi.

Secinājumi, kuros tiek izteikts izglītojamā pašnovērtējums par darba procesu, rezultātiem un inovācijām praktiski realizētā kvalifikācijas darba risinājumā.

1. Izmantotā literatūra un avoti.

Izmantotās literatūras un avotu sarakstā tiek uzrādīti visi profesionālās kvalifikācijas darba teorētiskajā daļā izmantotie avoti un darbi, uz kuriem atsaucas autors, kā arī tie, kurus autors izstudējis darba sagatavošanas gaitā.

1. Pielikumi.

Pielikumos tiek pievienotas ideju skices, darba zīmējumi, darba posmu dokumentējums, piezīmes autora izvēlētā tehnikā (foto, video, *CD* u.c.), informācija par sadarbības partneriem un pasūtītājiem un citi materiāli, kas atspoguļo darba procesu un risinājumus.

1. Teksts
   1. Datorsalikuma pamattekstam izmanto 12 lieluma burtus ar intervālu 1,5 starp rindiņām. Nodaļu un apakšnodaļu burtu lielums ir 14. Teksta attālums no lapas augšējās un kreisās malas – 30 mm, no labās un apakšējās malas – 20 mm. Rindkopas pirmo rindiņu sāk ar atkāpi. Rindkopas kārto bez atstarpēm;
   2. Lappuses tiek numurētas, izņemot titullapu un satura rādītāju, kuri tiek ieskaitīti kopapjomā, bet netiek numurēti. Numerāciju veic ar arābu cipariem lapas apakšējās daļas vidū vai labajā pusē;
   3. Katra nodaļa, apakšnodaļa jāsāk jaunā lappusē. Nodaļu nosaukumus raksta ar lielajiem burtiem, apakšnodaļu – ar mazajiem burtiem un lielo sākuma burtu treknrakstā. Aiz nosaukuma punktu neliek. Nosaukumos pārnesumus nelieto, tos nepasvītro. Nosaukumus centrē rindiņas vidū. Nosaukuma attālums no iepriekšējā un turpmākā teksta ir viena rinda;
   4. Nodaļas numurē ar arābu cipariem un piešķirtos numurus raksta pirms nodaļas nosaukuma. Apakšnodaļas numurē attiecīgās nodaļas ietvaros ar diviem arābu cipariem: piemēram, pirmās nodaļas apakšnodaļu numuri būs 1.1., 1.2. utt. Apakšpunktu apzīmēšanai izmanto arābu ciparus ar apaļo iekavu aiz tiem, piemēram, 1), 2) utt. Tekstu aiz cipara ar iekavu raksta ar mazo burtu;
   5. Ievadam, secinājumiem un priekšlikumiem, literatūras sarakstam un saturam numurus nepiešķir. Atsauci uz izmantoto literatūru un avotiem noformē, apaļajās iekavās norādot aiz citētā darba (citāti jāliek pēdiņās) kārtas numuru izmantotās literatūras sarakstā. Piemēram, (2) vai (3, 7, 11). Atsaucoties uz kādu noteiktu grāmatas lappusi, tā jānorāda aiz grāmatas citēšanas numura, piemēram: (4, 70. lpp.).
2. Ilustrācijas, tabulas
   1. Darbā ievietoto ilustrāciju – fotogrāfiju, skiču, shēmu, grafiku, diagrammu u.tml. – apzīmēšanai izmanto vienu un to pašu terminu *attēls*. Attēli tiek numurēti nodaļas ietvaros, un katram no tiem ir jābūt savam nosaukumam. Nosaukumu raksta ar maziem burtiem un lielo sākuma burtu, bez punkta nosaukuma beigās. Tekstā, kura ilustrēšanai izmantots attēls, attiecīgā vietā jādod atsauce uz to. Ja attēlam vajadzīgi paskaidrojumi, tos raksta zem nosaukuma. Tos atļauts rakstīt ar mazāka izmēra burtiem.

Piemērs - pirmajā nodaļā ievietotais trešais pēc kārtas attēls.

*1.3.att. Attēla nosaukums.*

* 1. Ja nodaļā ir tikai viena ilustrācija, tad to nenumurē, bet raksta tikai tās nosaukumu.
  2. Darbā ievietotās tabulas tiek numurētas un katrai no tām jābūt savam nosaukumam. Tabulas nosaukumu raksta virs tabulas ar maziem burtiem un lielo sākuma burtu, bez punkta nosaukuma beigās. Tabulas numurē nodaļas ietvaros ar arābu cipariem. Tabulas numuru raksta labajā pusē virs tabulas nosaukuma. Tekstā attiecīgā vietā jādod atsauce uz tabulu.

Piemērs - pirmajā nodaļā ievietotas trešās pēc kārtas tabulas apraksts:

1.3.tabula

*Tabulas nosaukums*

|  |  |  |  |  |
| --- | --- | --- | --- | --- |
|  |  |  |  |  |

* 1. Ja darbā vai nodaļā ir tikai viena tabula, tad to nenumurē, bet raksta tikai tās nosaukumu.

1. Pielikumi
   1. Dažādus palīgmateriālus, kas neiekļaujas darba pamata saturā, pievieno darbam kā pielikumus ar kopīgu virsrakstu PIELIKUMI uz atsevišķas lapas. Katru pielikumu sāk ar jaunu lapu, lapas labajā augšējā stūrī norādot tā kārtas numuru, piemēram: 1.pielikums, 2.pielikums utt. Zem šī uzraksta nākamās rindiņas vidū, raksta pielikuma nosaukumu. Ja darbam ir viens pielikums, tad kopīgu virsrakstu neraksta un pielikumam numuru nepiešķir. Tekstā attiecīgā vietā jādod atsauce uz pielikumu.
   2. Avotu un izmantotās literatūras saraksts- avotus un izmantoto literatūru bibliogrāfiski apraksta sarakstā, tos sarindo alfabēta secībā pēc autora uzvārda vai darba nosaukuma. Sarakstu ieteicams sākt ar latīņu alfabētā rakstītiem darbiem (latviešu, angļu, vācu u.c. valodās), pēc tam – kirilicā rakstītiem darbiem (krievu u.c. valodās).
2. Aprakstīšanas pamatprincipi ir šādi:
   1. Grāmatām - autora uzvārds, vārds vai iniciālis. *Grāmatas nosaukums.* Izdošanas vieta: izdevniecība, izdošanas gads. Lappušu skaits vai citētā lappuse(s).

Piemērs

Gombrihs, E.H. *Mākslas vēsture.* Rīga: Zvaigzne ABC, 1997. 688 lpp.

* 1. Ja autoru skaits ir lielāks par trim, tad grāmatu apraksta pēc nosaukuma un ziņas par trim autoriem sniedz aiz nosaukuma. Informāciju par pārējiem autoriem aizstāj ar apzīmējumu “u.c.’’

Piemērs

*Svešvārdu vārdnīca.* Ašmanis, M., Bērziņa, E., Buiķe, M. u.c. Rīga: Norden AB, 2002. 799 lpp.

* 1. Rakstiem periodikā - autora uzvārds, vārds vai iniciālis. Raksta nosaukums. Izdevuma nosaukums, numurs vai izdošanas mēnesis, izdošanas gads, raksta ietverošās lappuses.

Piemērs

Vējš, V. Reklāma kā politika. *Dizaina studija,* Nr.20, 2009, 19.-21. lpp.

* 1. Rakstiem rakstu krājumos - autora uzvārds, vārds vai iniciālis. Raksta nosaukums. No: *Rakstu krājuma nosaukums.* Izdošanas vieta: izdevniecība vai izdevējs, izdošanas gads. Raksta ietverošās lappuses.

Piemērs

Lukševics, U. Mums patīk konkursi. No: *Kā rodas laba arhitektūra?* Rīga: Arhitektūras veicināšanas fonds, 2008, 78.- 87. lpp.

* 1. Interneta materiāliem - autora uzvārds, vārds vai iniciālis. *Publikācijas nosaukums.* Kvadrātiekavās norāde par elektroniskā resursa veidu. Kvadrātiekavās datums, kad interneta resurss skatīts. Piezīme par publikācijas pieeju internetā.

Piemērs

Radošā industrija [tiešsaiste]. [Skatīts 02.10.2009]. Pieejams: <http://kriic.lv/kat/radosa-indistrija/par-radoso-industriju>.